คือเราไปบีบสิวที่บริเวณปีกจมูกค่ะ บีบค่อนข้างแรงอยู่ค่ะ ไปอ่านมาเขาบอกว่าอาจเกิดการติดเชื้อได้ เลยอยากสอบถามว่าถ้าบีบที่บริเวณปีกจมูกจะอันตรายมั้ยคะ แล้วถ้าติดเชื่้อจะติดภายในกี่วันหรือกี่ชั่วโมงมีอาการอย่างไรบ้าง จะถึงขั้นสูญเสียการมองเห็นหรือกระทบต่อดวงตามั้ยคะ ขอบค่ะ
สวัสดีค่ะ สิวคือการอักเสบของผิวหนังที่มีการอุดตันของน้ำมันและเซลล์ผิวหนังที่ตายแล้วบริเวณรูขุมขน เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลัง พบได้บ่อยในช่วงวัยรุ่นที่กำลังมีฮอร์โมนเปลี่ยนแปลง ส่งผลต่อระดับไขมันและรูขุมขนที่ใบหน้าซึ่งสิวมีหลายประเภท ถ้าเป็นสิวอุดตัน สิวตุ่มแดงๆ จัดเป็นสิวไม่รุนแรง ถ้าเป็นสิวหัวหนอง สิวเป็นตุ่มเจ็บ จะเป็นกลุ่มสิวอักเสบ ที่จัดอยู่ในสิวรุนแรงที่ควรได้รับการรักษาโดยแพทย์ต่อไปจากที่กล่าวมา การไปบีบสิว ไม่น่าจะมีอันตรายรุนแรงถึงขั้นตาบอด แต่จะเป็นผลข้างเคียงเฉพาะที่คือทำให้สิวอักเสบมากขึ้น หรือเกิดรอยแผลเป็นตามมาได้การดูแลตัวเองเบื้องต้น รักษาความสะอาดบริเวณที่เป็นสิว โดยใช้น้ำเปล่าหรือน้ำสบู่อ่อนๆล้างวันละ 2 ครั้ง ไม่ควรล้างบ่อยเกินวันละ 2 ครั้งเช่นกันค่ะ และไม่ไปแคะแกะเกาสิวเด็ดขาดเพราะจะเพิ่มโอกาสการติดเชื้อและทำให้เกิดรอยแผลเป็นตามมาได้ ดังกล่าวไป ถ้าเป็นสิวรุนแรง ควรไปพบแพทย์เพื่อตรวจเพิ่มเติม